常道

常道（），字文載，直隸滁州來安縣軍籍，河南陳留縣人，明朝政治人物。

 生平 
弘治十七年（1504年）甲子科應天府鄉試第二十八名舉人。弘治十八年（1505年）聯捷乙丑科三甲第一百六十七名進士。正德二年（1507）任山东昌邑县知县，廉明有声，迁户部主事。历升莱州府知府、山东布政使司左参政。嘉靖六年（1527年）升都察院右僉都御史，巡抚山西《大明世宗肅皇帝實錄·卷七十五》：嘉靖六年四月丁卯 升江西左布政使孫修、陝西右布政使唐澤俱都察院右副都御史，大理寺左寺丞毛伯溫、山東布政使司左參政常道俱都察院右僉都御史。修，巡撫湖廣；澤，甘肅；伯溫，寧夏；道，山西。，会同河南巡抚潘埙、山东副使牛鸞、河南副使翟瓒、山西佥事陈大纲剿灭潞州巨盗陈卿，捷闻，遣兵科给事中夏言上平贼功，因桂萼与潘埙交恶，赏赐未行。常道致仕归里，自号八石山人。卒赐祭葬，崇祀乡贤祠。《來安縣誌·卷十一》：常道，字文载，弘治乙丑进士。任昌邑知县，廉明有声，迁户部主事。畿辅岁欠，奉敕劝济，八府流民多所全活。历升莱州府知府、山东左参政，平莱芜剧寇总部。赴京奏行召商法，诏著为令，赐羊酒锦绮，拜右佥都御史，巡抚山西。时潞州巨盗陈卿据青羊山为乱，道初讨贼无功，寻与河南巡抚潘埙会师合剿，夺其险，破之。又得山东副使牛銮、河南副使翟瓒、山西佥事陈大纲先后协剿，遂灭之。捷闻，遣兵科给事中夏言檄复上平贼功，桂萼恶埙，格赏不行。道致仕归，自号八石山人，家居萧然。抚按交章荐，终不出。卒，赐祭葬，崇祀乡贤祠。

 家族 
曾祖常全；祖父常智；父常泰，監生。母郝氏。永感下。兄常經、弟常教。

参考文献

Category:明朝昌邑縣知縣
Category:明朝戶部主事
Category:明朝萊州府知府
Category:明朝山東布政使司參政
Category:明朝山西巡撫
Category:来安人
Dao